
Dem Wirdigen Herrn Doctoꝛ 
Johanni Heſs pfarher zu Bꝛeßlaw / ſampt ſey 


nen mitdienern im Euangelio Chꝛiſti. 


Martinus AJuther. 


Nad vnd fride von Got vnſerm vater 
1 vnd dem HERRN Iheſu Chꝛiſto. Ewꝛ fra⸗ 
Al ge / ſo jr anher gen Wittemberg zu ons geſchi⸗ 
che habet / nemlich / ob eim Chriſten menfche 
gez yme zufliehen in ſterbens leůfften / haben 
wir langſt empfangen. Vnd ſolten auch wol 
langeſt dꝛauff haben geantwortet. Aber Got der almechtige 
hat mich etliche zeit her in der ʒucht vnd ſtaupe ſo hart gehal⸗ 
ten / das nicht vil leſens noch ſchieib ens hat bey mir ſein mů⸗ 
t. So habe ich euch gedacht / Weil Got der vater aller barm 
8 euch ſo reychlich begabet hat mit allerley verſtand 
vnd warhe it in Chꝛiſto / wurdet jr / durch des ſelbigen geiſt vñ 
gnade wol ſelbſt / on vnſer zuthun / ſolche vnd wol gröffere fra 
gen entſche yden vnd richten. 
Nu aber ewꝛ anhalten nicht ableſt / vnd euch ſo faſt demůtt 
get / das jr auch vnſer meynung hyerynn zu willen begeret / auf 


das (wie S. Paulus allenthalben leret )eynerley ſynn vnd le⸗ 
re bey vns allenſampt erfunden werde / ſo geben wir euch hie⸗ 


mit vnſer meynung / ſo vil vns Gott verleyhet / vnd wir ymer 
Begreiffen můgen zuerkennen / Vnd woͤllen die ſelbigen mit 
aller demut / ewꝛem verſtandt / vnd aller frumer Chꝛiſten / wie 
ſichs gepuͤrt / zu vꝛteylen vnd richten vnterwoꝛffen haben / Vñ 
nach dem auch bey vns alhie vnd anderswo mehꝛ des ſterbens 
geſchꝛey gehet / habẽ wirs durch den dꝛuck laſſen ausgehen / ob 
villeicht auch andere / ſolcher vnſer vnterricht begeren vñ bꝛau 
chen würden, > 

Auffs erſte / ſtehen etliche feſte dꝛauff / Man muͤſſe vnd ſol⸗ 
le nicht fliehen in ſterbens leůfften / ſonder weil das ſterben iſt 

eine ſtraffe Wortes ons zugeſchickt vmb vnſer ſůnde willẽ / ſol⸗ 
le man Got ſtill halten vnd der ſtraffe gedultiglich erwarten / 
in rechtem feſten glawben. Vñ achtens ſchier fuͤr vnrecht vñ 
mißglauben an Got. Die andern aber haltẽ / Man muͤge wol 
fliehen / ſonderlich die ſo nicht mit empten verhafftet ſind. 

Die erſten / weys ich jrer guten meynung halben nicht ʒuta 
deln / Denn fie eine gute ſache rhuͤmen / Nemlich / einen ſtarckẽ 
glawben. Vnd ſind zu loben in dem / das et an wölten alle 
Chꝛiſten im ſtarcken feſten glauben haben. Es gehoͤꝛt auch nit 
ein Milchglaube dazu / das man des todes gewarte / voꝛ wel⸗ 
chem ſich auch faſt alle heyligen entſetzt haben / vnd noch entſe 
tzen / Vñ wer wolt die nicht lobẽ / die mit ernſt ſo geſynnet find 
das ſie des todes nicht gros achten / vnd ſich vnter Gottes ru⸗ 
te williglich geben ſo ferne das ſolchs auch geſchehe / on Got 
tes verſuchunge / wie wir hoͤꝛen werden. 

Aber weil es vnter den Chriſten ſo gethan iſt / das der ſtar⸗ 
cken wenig vnd der ſchwachen vil find /ran man fürwar nicht 
eynerley allen auff laden ʒu tragen. Ein ſtarckglaubiger kan 
gifft trincken vñ ſchadet jm nichts. Marc. vlt. Ein ſchwach⸗ 
glaubiger aber truͤncke den todt daran. Petrus kunde auff dem 
meer gehen / da er ſtarck im glaubẽ war / Aber da er zweyfelt vñ 
ſchwach im glauben ward / ſanck er vnter vnd wolt erſauffen. 
Ein ſtarcker ſo er mit eym ſchwachen wandert / můs er warlich 
ſich ſchicken / das er nit nach feiner ſtercke lauffe / Er lieff ſunſt 
den ſchwachen Balve su tode. Nu wil Chriftus feine ſchwachẽ 
nicht verwoꝛffen haben / wie S. Paulus Rom. iy. vnd. i. Co⸗ 
inch . 12 leret. 

Vnd das wirs kurtʒ vnd eygentlich faſſen / ſterben vnd todt 
fliehen / mag geſchehen ʒzweyerley weyſe. Das erſt / ſo es ge⸗ 
ſchicht wider Gottes woꝛt vnd befelh / Als nemlich / Wo ye⸗ 
nand vmb Bots wort willen gefangen were / vnd auff das er 
dem tode entlieffe / Gots wort leuͤcket oder widerrieffe. In fol 
chem fal / hat yederman einen öffentlichen befelh vnd depot 
von Chꝛiſto / das er nicht fliehen / ſonder lleber ſterben ſol / wie 
er ſpꝛicht / Wer mich verleijcket voꝛ den a den wil ich 

wider verleucken voꝛ meinem Vater im hymel. Vnd Matth. 
10 fürcht nicht die ſo den leyb toͤdten / vnd darnach nichts ha⸗ 
ben / das fie thun etc. 

Deſſelbigen gleichen / die ſo im geyſtlichen ampt find / als 
pꝛediger vnd ſeelſoiger / ſind auch ſchuldig zu ſtehen vnd bleibẽ 
in ſterben vnd todts noͤten / Denn da ſtehet ein oͤffentlicher be 
felh Chꝛiſti / Ein guter hirt leſt fein leben für feine ſchaff / Aber 
ein miedling ſihet den wolff kumen / vnd fleucht / Deñ im ſter⸗ 
ben darff man des geyſtlichẽ ampts am aller hoͤheſten /das da 
mit Bots wort vñ Sac rament die gewiſſen ſtercke vnd troͤſte 
den todt im glauben zu vberwinden. Doch wo der pꝛediger ſo 
vil vorhanden were / vñ ſich vnternander ſelbs vereynigeten / 
das fie etliche vnter jn weg zu ʒihen vermanetẽ / als die on not 
in ſolcher fahꝛ blibẽ / acht ich / Es ſolt nicht finde ſe in / weil dz 
ampt ſunſt gnůgſam verſoiget were / vñ ſie / wo es not were / zu 
bleiben willig vñ bereit ſind / Gleich wie man von S. Athana 
ſio liſet / das er von feiner kirchen floh / auff das ſein lebẽ erret⸗ 
tet würde / weil ſunſt vil da waren / die des ampts wartetẽ. Itẽ 
S. Paulus lieſſen die Brüder zu Damaſco durch die mauren in 
einem koꝛbe / das er entran / Acto. 9. Vnd Acto. i lies er ſich die 
Jünger haltẽ / das er ſich nicht auff den marckt gab in die fahꝛ 
weyl es nicht not war. 

Demnach ſind auch alle die ſo in weltlichen aͤmpten / als 
Buͤrgermeyſter vnd richter / vnd der gleichen / ſchuldig zu bley 
ben / Deñ da iſt abermal Bots woꝛt / das die welt ichẽ oͤberkeit 
einſetzt / vnd befilht die ſtad vnd land zu regiern / ſchützen vnd 
dan dhaben / wie S. Paulus Ro. iz. ſagt. Die oberkeit iſt Gots 
dienerin / fride zu handhaben etc. Deñ es gar ein groſſe fünde 


iſt / Ein ganze gemeyne / die yemand zu verſehen befolhen iſt / 


fo laffen on haubt vñ regiment ſitzen / in aller fahꝛ / als iſt / Sew 
Moder / Auffrur / vnd allerley vnfal / das der teůffel moͤcht zů 
richten / weil kein oꝛdnung da iſt. Und S. paulus ſpꝛicht / Wer 
die feinen nicht verſoꝛgt / verleͤckt den glauben / vnd iſt erger 
denn eyn Heyde. Fliehen fie aber ia für groſſer ſchwacheit deb 
ſie sh ſehen / vnd ſtellen an jre ſtat gnugſame verwalter / damit 

die gemeyne wol verſehẽ vnd verwaret ſey / wie dꝛoben geſagt 

iſt / Vñ vleiſſig darnach foꝛſchen vñ dꝛauff ſehen / das alſo gehe. 

Was nu von diſen ʒwey ampten geſagt iſt / ſol auch verſtan 
den werden von allen andern perſonen / ſo mit dienſt oder pfli 

cht verbunden ſind aneinander. Als ein knecht ſol nicht fliehẽ 
von ſeinem Herrn / noch eyne magd von jhrer frawen / Es ſey 
denn mit wiſſen vnd vꝛlaub des Herrn oder frawen. Wider⸗ 
umb ein Herr ſol ſeinen knecht nicht laſſen / noch ein fraw jre 
magd / Es ſey denn / das ſie die ſelbigen ſunſt vnd anderswo 
verſoꝛgen gnugſamlich. Denn in diſen ſtöcken allen iſt Gots 
gepot / das knecht vnd megde ſollen gehoꝛſam ſe yn / vnd find 
verbunden. Widerumb herrn vnd frawen jhꝛ geſinde verſoꝛ⸗ 
gen. Alſo auch iſt Vater vnd mutter gegen kindern / vnd wi 
derumb kinder gegen vater vnd mutter durch Bots gepot ver 
bunden zu dienen vnd zu helffen etc, Item was gemeyne pers 
ſonen ſind / auff ſolt vnd lohn gedingt / als ein ſtadt artzt / ſtadt 
diener / ſoͤldener / vnd wie die muͤgen genennet werden / muͤ⸗ 
en nicht fliehen / ſie beſtellen denn andere tüchtige vñ gnug 
Fi an jre ſtat / die von den Herren angenumen werden ſol⸗ 

en. 

Denn wo ſunſt kein eltern ſind / da ſind auch die fuͤrmunden 
vñ nehiſte freundtſchafft bey jren freunden zu bleybẽ ſchuldig / 
oder ye mit vleis verſchaffen / das an jre ſtat andere ſeyen / die 
jre krancken freuͤnde verſoꝛgen. Ja es kan kein nachbar vom 
andern fliehen / wo ſunſt nicht ſind / die der krancken muͤgen 
an jre ſtat warten vnd pflegen. Deñ in diſen fellen iſt alleroin 
ge der ſpꝛuch Chꝛiſti ʒufirchten. Ich bin kranck geweſen / vnd 
jr beſucht mich nicht etc. Aus welchem ſpꝛuch wir alle find an⸗ 
einander verbunden / das keins das ander laſſen ſol in ſeinen 
noten / ſonder ſchuldig iſt jm beyzuſtehen vnd helffen / wie er 
Alt jm ſelber geholffen haben. 

Wo aber ſolche not nicht iſt / vnd ſunſt gnug fuͤrhandẽ ſind / 
die da warten vnd verſoꝛgen / Es ſey durch jhr eygen pflicht 
oder wilkoͤꝛe / oder durch der ſchwachglawbigen verſchaffun⸗ 
ge beſtellet / das man jhr nichts dazů W zuuoꝛ / ſo es 

die krancken nicht haben wollen / ſonder wegern. Da acht ich 
ſey es frey / beyde zu fliehen vnd zu bleyben. Iſt yemandt ſd ch 
vñ ſtarck im glauben / der bleybe im namen Gottes / Er ſindigt 
freylich dadurch nicht. Iſt aber yemandt fi chwach vñ foꝛchtig / 
der fliehe im namen Gottes / weyl er ſolchs thut on nachteyl ſei⸗ 
ner pflicht gegen ſeynem neheſten / ſonder mit gnugſamer er⸗ 
ſtatunge =: andere verſo:get vñ beſtellet. Deñ erden vñ tod 
zufliehen / vnd das leben zurretten / iſt natürlich von Got einge⸗ 
ei, 


neheſten iſt / wie S. Paulus ſagt Eph. 4. Niemandt haſſet ſein 
fleyſch / ſonder wartet vis pfleget fein. Ja es iſt gebottẽ / das ein 
yegklicher ſein leyb vñ leben beware vnd nicht verwarloſe / ſo vil 
er ymmer kan / wie Sanct Paulus ſagt. . Coꝛinth. 2. Das Got 
die gelidmaß geſetzt hat in leybe / das ymmer eins fůr das ander 
forget vnd ſchaffet. 
Iſts doch nicht verbotten / ſonder vil mer gebotten / das wir 
im ſchweyß vnſers angeſichts / vnſer teglich narunge / kleydung 
vnd allerley notturfft fuchen / vñ ſchaden oder not meyden / wo 
wir koͤnnen / fo ferren ſolchs geſchehe / on ſchaden oder nachteyl 
der liebe vnd pflicht gegen vnſern neheſten. Wie vil billicher iſt 
deñ / das man das leben ſuche zur erhalten vnd den todt fliehe / 
wo es fein kan / on nachteyl des neheſten / Syntemal leyb vñ le⸗ 
ben ja mer ſind / deñ ſpeyſe vnd kleyder / wie Chꝛiſtus felbs f agt / 
Matth. 5. Iſt aber yemandt ſo ſtarck im glauben / das er wil⸗ 
ligklich bloſſe / hunger vñ not leydẽ kan / on Gottes verſuchẽ / vñ 
ſich nicht wil erauß arbeyten / ob er wol küͤnde / der fare ſeynes 
weges auch / Vnd verdaume die nicht / die ſolchs nicht thun / 
oder nicht then koͤnnen. | 

Das aber den todt fliehen / für ſich felds / nicht vnrecht ſey / be⸗ 
weyſen gnugſ am die Exempel der ſchufft. Abraham war n 
groſſor heylige / noch foꝛchte er den todt vnd floch jn / mit dem 
ſcheyn / do er fein weyb Sara feine ſchweſter nemnet. Aber weyl 
er das thet on ſeines neheſten nachteyl oder verfeumen / wirds 
jm für keine ſtinde gerechnet / Deſſelbigen gleichen thet fein fin 
Iſaae auch. Item Jacob floch für ſeinem Brüder Eſan / das er 


nicht ertoͤdtet wurde. Item Danid floch für Saul vnd Abſa⸗ 
lom. Vnd der Prophet Vrias floch in Egypten für dem Rönig 
Joakim. Auch Elias. 3. Regum. ig. der thůrſtige pꝛophet / do 
er die Propheten Baal hatte alle erwuͤrget durch den groſſen 
glaube / doch do jn die Königin Iſebel ließ trewen / foꝛcht er ſich 
vnd floch in die wůſten. Vnd voꝛ im Moſes / do jn der Roͤnig in 
Egypten ſuchte / floch er ins landt Midiam. Vnd ſo fort an vil 
andere. Diſe alle ſind vor dem tod geflohen / wo ſie gemocht ba“ 
ben / vnd das leben erredtet / doch ſoferren / das ſie dem neheſten 
damit nichts entwand haben / ſonder zung außgericht / was ſie 
ſchuldig waren. 

Ja ſpꝛichſtu / diſe Exempel reden nicht vom ſterben oder pe⸗ 
ſtilentz / ſonder vom tode / ſo durch verfolgung kumbt. Antwort. 
Tod iſt tod / er kum̃e wo durch er kum̃e / So z eucht Got ſeine vier 
plagen oder ſtraffen an in der ſchufft / als die peſtilentz / hunger / 
ſchwerdt vñ wilden thiere. Mag man nu der ſelbigen ein e oder 
etliche fliehen mit Got vñ gutem gewiſſen / warumb auch nicht 
alle viere d Die vorigen exempel zeygen an / wie die lieben heyli⸗ 
gen vaͤter haben das ſchwerdt geflohen / So iſt ja offenbar ges 
nug / das Abraham / Iſaac / vnd Jacob mit feinen ſimen flohen 
die andere plage / nemlich den hunger oder theuͤrunge / do ſie in 
Eg ypten zogen für der theuͤrung / wie wir in Geneſi leſen. Alſo 


warumb ſolt man nicht fur den wilden thiern fliehen? So hoͤꝛe 


ich wol / weñ ein krieg oder der Turck keme / ſo ſolt niemandt auß 
eim Doꝛffe oder Stetlein fliehen / ſonder alda der ſtraffe Gottes 
durchs ſchwerdt erwarte? Iſt wol war / wer ſo ſtarck iſt im glau 
ben / der warte ſein / Aber er verdam̃e die nicht ſo da fliehen. 
Alſo auch wenn ein hauß brennete / muͤſte niemandt herauß 
lauffen oder zu lauffen zu retten / dañ feür iſtauch ein ſtraff Got⸗ 
tes. Vñ wer in ein groß waſſer fiel /müft nicht herauß ſchwim̃en 
Vonder ſich dem waſſer laſſen / als Goͤtlicher ſtraffe. Wolan 
tu es thun / ſoͤ thů es / vnd verſuche Got nicht / Laß aber die 
andern thun was ſie vermuͤgẽ. Item / weñ einer ein beyn breche / 
oder verwundet / oder gebiſſen were / muͤſte ers nicht heylen 
laſſen / ſonder ſagen / Es iſt Gottes ſtraffe / die wil ich tragen / biß 

ſelber heylet. Froſt vnd Winter iſt auch Gottes ſtraffe daran 
man moͤcht ſterben / Warumb lauffeſtu zum feuͤr oder in die ſtu⸗ 
Ben? Sey ſtarck vnd bleybe im froſt biß es wid er warm wirdt. 
Mit der weyſe muͤſt man kein Apot eke noch ertzney noch ergte 
haben / Dañ alle kranckeyt ſind Gottes ſtraffe. Hunger vñ durſt 
iſt auch groſſe ſtraffe vnd marter / Warumb iſſeſt vnd trinckeſt 


dn dañ / vnd leſſeſt dich nicht damit ſtraffen / biß ſelber auff hoͤ⸗ 


retꝰ ʒu letzt ſolt en ons wol ſolche rede dahyn dungen / das wir 
das Vater vnſer abtheten vñ beten nicht mer / Erloͤſe vns vom 
vbel. Amt. Syntemal allerley vbel auch Gottes ſtraffe iſt. Und 
muͤſten hynfurt auch nicht bitten wider die helle / noch fie mey⸗ 
den / Dañ die iſt auch Gottes ſtraffe. Was wolt darauß werde? 

Auß dem allem nemen wir ſolche vnterricht / Wir ſollen wi⸗ 
der allerley vbel bitten vñ auch uns dafur huͤten / wie wir koͤn⸗ 
nen / ſo ferren / das wir nicht wider Got damit thun / wie dꝛoben 
geſagt iſt / Wil uns Got darinnen haben vnd würgen / ſo wirdt 
vnſer hüten nichts helffen / Auff das eyn yegklicher ſeyn here 
alſo richte. Erſtlich / iſt er gebunden / das er muß im ſterben bley⸗ 
ben / ſeinem neheſten zu dienſt / ſo befelhe er ſich Got vnd ſpꝛeche 
Herre in deiner hand bin ich / du haft mich hie angebundẽ / Dein 
wille geſchehe / Dann ich bin dein arme Creatur / Du kanſt mich 
hieryn toͤdten vnd erhalten / ſo wol / als wenn ich etwa im feuͤr / 
waſſer / durſt / oder andere fehrligkeyt angebunden were. Iſt er 
aber loß vnd kan fliehen / So befelhe er ſich abermal vñ ſpꝛeche / 
Herr Got ich bin ſchwach vnd foꝛchtſam / Dꝛumb fliehe ich das 
vbel vnd thů ſo vil darzu als ich kan / das ich mich dafur huͤte. 
Aber ich bin gleich wol in deiner hand / in diſem vñ allerley vßel 
ſo mir begegen můgen / Dein wil geſchehe / Dann meine flucht 


wirds nicht thun. Syntemal eytel vbel vnd vnfal allenthalben 


iſt / Dañ der teuffel f eyret vñ ſchlefft nicht / welcher iſt ein mor 


der von anfang / vnd ſucht allenthalben eytel moꝛd vñ vngluͤck 


an zurichten. 


Deñ auff die weyſe muͤſſen wir vñ find ſchuldig mit vnſerm 
neheſten / auch in allen andern noͤten vñ fahr zu handeln. Bin 


net fein hauß / ſo heißt mich die liebe z lauffen v 


nhelffen leſchk. 
* 

Iſt ſunſt volck gnug das da leſchen kan / mag ich heym gehen 
oder da bleyben. Fellet er in ein waſſer oder grůben / ſo mus ich 
nicht dauon / ſondern zuͤlauffen / wie ich kan / vnd jm helffen / 
Sind ander da / die es thun / ſo byn ich ſrey. Sihe ich das er hun 
gert oder duͤrſtet / ſo mus ich jn nicht laſſen / ſonder fpeyfen vñ 
trencken / vnd nicht anſehen die fahr / ob ich arm oder geringer 
dadurch werde. Denn wer dem andern nicht ehe wil helffen vñ 
beyſtehen / er muͤge es denn thun / on fahꝛ vnd ſchaden ſeynes 
guts oder leybs / der wirt nymer nicht ſeinem neheſten heiffen 
Denn es wirt allezeit ſich anſehen als ſey es jm ſelbs ein ab⸗ 
bꝛuch / fahi / ſchaden oder verſeumnis. Kan doch kein nachbar 
bey dem andern wonen on fahn / leybs / guts / we ybs vnd kinds / 
Denn er mus mit jm wagẽ / das ein fern oder ander vnfal aus 
ſeines nachbars hauſe kumme / vnd verderbe jn mit leyb / gut / 
weyßb vnd kind vnd allem was er hat. 

Denn wo einer dem andern ſolchs nicht thet / ſonder lieſſe 
feinen neheſten ſo ligen in noͤten / vnd flohe von jm / der iſt für 
Got ein moͤꝛder / wit S. Johannes ſagt in ſeiner E piſtel. Wer 
feinen Binder nicht liebt der iſt ein moͤꝛder. Vnd abermal / So 
ve mand diſer welt güter hat / vnd ſihet feinen neheſten not lei 
den / wie bleibt die liebe Gottes in jm / Denn das iſt auch der 
ſuͤnden eyne / die Gott der ſtadt Sodoma zurechent / da er ſpꝛi⸗ 
cht durch den Pꝛopheten Eſechiel / Sihe das war die ſůnde det 
ner ſchweſter Sodoma. Muͤſſiggang / fülle vnd gnüge / vnd 
reichten dem armen die hand nicht. So wirt auch Chꝛiſtus 
am Juͤngſten tage ſie verdammen als moͤꝛder / da er ſpꝛechen 
Piel war kranck vnd jr beſuchtet mich nicht. So aber die 
ſollen ſo geurteylt werden / die zu den armen vnd krancken nit 
gehen vnd huͤlffe anbieten / Wie wils den gehen / die von jm 
lauffen / vnd laſſen fie ligen wie die hunde vnd ſewe d Ja wie 
dals denen gehen die den armen noch dazů nemen was ſie ha 
ven vnd legen jn alle plage an? Wie yetzt die Tyrannen thun 
mit den armen leuten / ſo das Euangelion annemen. Aber laß 
gehen / ſie haben jre vꝛteyl. 5 5 

Wol war iſts / wo ein ſolch ſtadlich regiment in * vñ 

landen iſt / das man gemeyne heuſer vñ ſpital kan halten / vnd 
mit leuten / die jr warten / verſoꝛgen / da hin man aus allen heu 
fern alle krancken veroꝛdnete / wie denn vnſer voꝛfarẽ freylich 
ſolchs geſucht vnd gemeynet haben / mit ſo vil ſtifften / ſpita⸗ 
len vnd ſiechheuſern / das nicht ein yeglicher Bürger in ſeynem 
hauſe můſt ein ſpital haltẽ / das were wol fein / loͤblich vñ Chꝛi⸗ 
ſtlich / da auch billich yederman mildiglich zu gebe vñ helffen 
ſolte / ſonderlich die oͤberkeit. Wo aber das nicht / als deñ an we 
nig oͤꝛten iſt. Da muͤſſen wir für war / einer des andern ſpital⸗ 
meyſter vnd pfleger ſein in ſeinen noͤten / bey verluſt der ſelig⸗ 
keit vñ Gottes gnaden / Deñ da ſtehet Gottes woꝛt vñ gepot. 
Liebe deine nehiſtẽ als dich ſelbs. On Mat. . Was jr woͤllet 
das euch die leute thun ſollẽ / das thut auch jr denſelbigen. 

Wo nu das ſterben hinkumet / da ſollen wir ſo do bleyben / 
vns ruͤſten vñ troͤſten / ſonderlich / das wir aneinander verbun⸗ 
den find wie dꝛoben erzelet iſt) das wir uns nicht laſſen koͤnnẽ 
noch fliehen von einander. Erſtlich damit / das wirs gewiß 
ſind / Es ſey Gottes ſtraffe / vns zuͤgeſchickt / nicht alleyne die 
fünde zu ſtraffen / ſonder auch vnſern glauben vñ liebe zuuerſu⸗ 
chen / Den glauben / auff das wir ſehen vnd erfarẽ / wie wir vns 
gegen Got Felle woͤllẽ. Die liebe aber / auff das man ſehe / wie 
wir vns gegen den neheſten ſtellen woͤllen / denn wie wol ich 
achte / das alle Peſtilentz / durch die boͤſen geyſter werdẽ vnter 
die leute gebꝛacht / gleich wie auch andere plagen / das ſie die 
lufft vergifften / oder ſunſt mit eynem boͤſen odem anblaſen / vñ 
damit die toͤdtliche gifft in das fleiſch ſchieſſen / So iſts doch 
gleichwol Gotes verhengnis vñ ſeine ſtraffe / der wir vns mit 
gedult vntergeben ſollen / vnd vnſerm neheſten su dienſt / alſo 
vnſer leben in die fahꝛ ſetzen / wie S. Johannes leret vñ ſpꝛicht 
Hat Chꝛiſtus ſein leben für uns gegeben / ſo ſollen wir auch fur 
die bꝛůder vnſer leben laſſen. 

So aber yemand das grawen vnd ſchawen fur den krancken 


anſtoſſet / Der ſol einen můt nemen / vñ ſich alſo ſtercken vnd 


troͤſten / das er nit zweyffel / Es ſey der teuffel / der ſolche ſchew 
foicht vnd grawen erregt im hertzen / Denn ſo ein bitter boͤſer 

teuffel A das er nicht alleyne on vnterlas zu toͤdten vñ moͤꝛ⸗ 
den ſucht / ſondern ſeine luſt damit buͤſſen wil / das er vns ſchew 
erſchꝛeckt vnd versagt zum tode mache / auff das uns der todt 
ia auffs aller bitterſt werde / oder yhe das leben keyn ruͤge no 
fride habe / vnd vns alſo mit dꝛecke zu diſem leben hinaus ſtoſ⸗ 
ſe / ob er möcht zu wegen bꝛingen / das wir an Got verzweyffe 
leten / vnwillig vnd vnbereyt zum ſterben wurden / vñ in ſolch 
er foꝛcht vnd ſoꝛge / als im tunckeln wetter / Chꝛiſtum vnſer lie⸗ 
cht vnd leben vergeſſen vnd verloꝛen vnd den neheſten in noͤ⸗ 
ten lieſſen / vnd vns alſo verſůndigeten an Gott vnd menſchẽ 
das were ſein hertz vnd luft, Weyl wir deñ wiſſen / das des teuf 
fels ſpil iſt ſolch ſchꝛecken vnd fürchten / ſo ſollen wir wider⸗ 
umb vns deſſelbigen nur deſte weniger an nemen / jm zu trotz 
vnd verdileß eynen můt faſſen / vnd fein ſchꝛecken wider auff 
jn treyben vnd von vns weiſen / Vnd mit ſolcher rüſtunge vns 
weren vnd ſagen. 

Heb dich teuffel mit deym ſchiecken / Vnd weyl dichs ver⸗ 
dꝛeuſt / ſo wil ich dir zu trotz nur deſte ehe hinʒů gehen zu meinẽ 
neheſten krancken / jm zu helffen / vnd wil dich nicht anſehen / 
Vnd wil auff ʒzwey ſtuck gegen dich pochen. Das erſt iſt / dz ich 
fürwar weiß / das diß werck Gotte vñ allen Engeln wolgefel 
let / vnd wo ichs thů / das ich in feinem willen vñ rechten Gots 
dienſt vñ gehoꝛſam gehe / vñ ſonderlich weyl es dir ſo vbel ge⸗ 
fellet / vñ du dich ſo hart da wider ſetzeſt / ſo mus es freylich in 
ſunderheit Gotte gefallen / Wie willig vnd froͤlich wolt ichs 
thũů / wens nur einem Engel wol gefiele der mir zůſẽhe vñ ſich 
mein drüber frewete. Nu es aber meym Herrn Jheſu Chꝛiſto 
vnd dem gantzen hymliſchen heere wol gefellet / vnd iſt Gotes 
meyns vaters willen vnd gepot / was ſolt mich dein ſchꝛecken 
denn bewegen / das ich ſolche freude im hymel vnd luſt me yns 
Herrn ſolt hindern / vñ dir mit deinen teuffeln in der helle eyn 
gelechter vnd geſpoͤt vber mich anrichten vnd hofierẽ? Nicht 
alſo / du les nicht endẽ. Hat Chꝛiſtus ſeyn blütfür mich vergo 
ſſen vnd ſich vmb meynen willen in den todt gegeben / War⸗ 
umb ſolt ich nicht auch vmb ſeinen willen mich in En kleyne 

ge geben / vñ ein amechtige Peſtilentz nicht thuͤren anſehẽ ? 
anſtu ſchꝛecken / ſo kan mein Chꝛiſtus ſtercken / kanſtu toͤdtẽ / 
ſo kan Chꝛiſtus leben geben / Haſtu gifft im maul / Chuſtus hat 
noch vil meh: ertzney. Solt mein lieber Chꝛiſtus mit ſeym ges 
pot / mit feiner wolthat vñ alle troſt nicht mehꝛ gelten in mey 
nem geiſt / deñ du leydiger teuffel mit deynem falſchen ſchꝛe⸗ 
cken in meynẽ ſchwachen fleyſch / das woͤlt Gott nymer mehꝛ. 
Heb dich teuffel hinder mich / chie iſt Chꝛiſtus vnd ich ſeyn die 
ner in diſem werck / der ſols walten / AME N. 

Das ander iſt die ſtarcke verhe yſſunge Gottes ſdamit er ver 
kroͤſtet alle die ſo ſich der duͤrfftigen annemẽ vñ ſpꝛcht. Pfal. 

I. Wol dem der ſich des duͤrfftigen annympt / den wirdt der 

ER x erretten zur boͤſen zeit. Der HERR wirt jn Beware 
vñ beym leben erhalten vnd jm laſſen wol gehen auff erden / 
vnd nicht geben in ſeiner feynde willen. Der HERR wirt jn 
er quick en auff dem Bette ſeins wehtages fein gantzes lager 
wandelſtu in ſeiner kranckeit. Sind das nicht herliche mech⸗ 
tige verheyſſunge Gottes / mit hauffen heraus geſchüt auff 
die / ſo ſich der duͤrfftigen annemen Was ſolt doch einẽ ſchꝛe⸗ 
sen oder bewegen wider ſolchen groſſen troſt Gottes & Es 
iſt fürwar ein ſchlecht ding / vmb den dienſt / den wir thů mi⸗ 
gen an den en . ſolche verhe yſſunge vnd vergel 
runge Gottes. Das wol Sanct Paulus ſagt ʒu Timetheo. 
Die Gotſelickeit iſt ʒu allerley nutz / vnd hat verheyſſunge bey⸗ 
de diſes lebens vñ des zůkuͤnfftigen. Gotſelickeit iſt nicht an⸗ 
ders deñ Gottes dienſt / Gottes dienſt iſt freylich / ſo man dem 
neheſtẽ dienet. Es beweyſet auch die erfarunge / das die ſo ſol⸗ 
chen krancken dienẽ mit lieb / andacht vñ ernſt / das ſie gemey⸗ 


niglich behuͤttet werden. Vnd ob ſie gleich auch vergifft wer 


den / das jn dennoch nit ſchadet / gleich wie hie der pſalm ſagt 
Sein gantzes lager wandelſtu in feiner kranckeit / das iſt / du 
machſt jm aus dẽ ſiechbette vñ krãcklager ein geſund lager ze: 
Wer aber eyns krancken wartet vmb geytzs vnd erbte yl wil⸗ 
len / vnd ſucht das ſeyne in ſolchem werck / da iſts auch nit wun 
der / das er zu letzt vergifft werde vñ beſchmeiſt / das er hinnach 

fare vnd auch ſterbe / ehe denn er das gůt vnd erbe beſitze. 

Wer aber auff diſe troͤſtliche verheyſſung ſolchs thut / ob er 
gleych einen zimlichen lohn dꝛumb nimbt / als der es wol be⸗ 
darff ( ſyntemal ein yeglicher tagloͤhner feins lohns werd iſt) 
Der ſelbige hat hie widerumb einen groſſen troſt / das fein ſol 
wider gewartet werden / Got wil ſelbs ſein warter ſein / darzu 
auch fein artzt ſeyn / O welch eyn warter iſt das / O welch eyn 
artzt iſt das / Lie ber was find alle Ertzte / Apoteken vñ warter 
gegen Got? Solt einem das nicht einen můt machen / zu den 

rancken zu gehen vnd jn dienen / weñ gleich ſo vil dꝛůſe vnd 
peſtilentz an jnen weren / als bare am gantzem leybe / vnd ob er 
gleich muͤſte hundert peſtilentz an ſeym halſe herauß tragen ® 
Was ſind alle peſtilentz vñ teuffel gegen Got / der ſich hie zum 
warter vnd artzt verbindet vnd verpflicht o Pfu dich vnd aber 
pfu dich / du leydiger vnglaube / das du ſolchen reiche troſt ſolt 
verachten / vnd leſt dich eine kleine dꝛůͤſs vnd vngewiſſe fahr 
mer ſchꝛecken / deñ ſolche Goͤtliche / gewiſſe / trewe verheyſſun⸗ 
ge ſtercken. Was huͤlffs / wen alle ertzte da weren vñ alle welt 
dein muͤſte warten / Got aber were nicht dad Vnd widerum / 
was ſchadets / wenn alle welt von dir lieffe vnd kein artzt bey 
dir blibe / ſo Got aber bey dir blibe / mit ſolcher verheyſſunged 
Mainſtu nicht / das du als denn mit vil tauſent Engeln vmb⸗ 
geben biſt / die auff dich ſehen / das du die peſtilentz mit fůſſen 
magſt trettẽꝰ Wie im. oi. Pſalm ſtehet. Er hat feinen Engeln 
bofolhẽ vber dir / das fie dich bewaren auff allen deinen wegẽ / 
Auff den henden werdẽ ſie dich tragẽ / das du deinen fůß nicht 
an eynen ſteyn ſtoſſeſt / Auff dem Löwen vnd Attern wirſtu 
gehen / vnd tretten auff den jüngern loͤwen vnd dꝛachen. 

Darum lieben freunde / laßt uns nicht ſo versagt ſeyn vnd 
die vnſern / ſo wir verpflicht find / nicht ſo verlaſſen / vñ für des 
fels ſchꝛecken fo ſchendlich fliehen / dauon er vber vns eine 
ude vñ ſpot / vñ Got on zwe yfel ſampt allen Engeln einen 
willen vnd vnluſt hat / Dañ das wirdt gewißlich widerumb 
war ſeyn / Das wer ſolche reiche verheyſſunge vnd Gottes ges 
bot veracht / vñ die feinen leßt in noten / das der Ka wird 

feyn an allen gebotten Gottes / vnd ein moͤꝛder erfunden wer 
den an ſeynem verlaſſen neheſten / Vnd da werden ſich denn 
ſolche verheyſſunge vmbkeren ſoꝛge ich) vnd inn grawſame 
dꝛewen verwandeln / vnd den Pfalm wider die ſelbigen alſo 
deuten / Vnſelig iſt der / ſo ſich des duͤrfftigen nicht aunimbt / 
ſonder fleucht vnd verleßt / Ben ſelbigen wirdt der HERR 

wide rumb auch nicht erretten zur boͤſen ʒeyt / ſonder auch von 

Im fliehen vnd verlaſſen / Der E RRek wirt jn nicht behuͤtẽ 
noch beym lebẽ erhalten / vnd wirds jm nicht laſſen wol gehen 
auff erden / ſonder geben in ſeiner feynde hende / Der HERR 
wird jn nicht erquick en auff dem bette ſeines wehtages / noch 


ee 

ſein lager verwandeln in feiner kranckheyt / Deñ mit welchem 
maß wir meſſen / wirdt vns wider gemeſſen werden / Da wirdt 
nicht anders auß / Solche aber iſt ſchꝛeck lich sn hoͤꝛen / noch er⸗ 
ſchꝛecklicher zu gewarten / vnd aller erſchꝛecklichſt zu erfaren / 
Dann was kan da ſe in / da Got die handt abthut vnd ve rleßt. 
anders denn eytel teuffel vnd alles vbel? Nun kans nicht an 
ders ſein / wo man ſo den neheſten verleßt wider Gottes wort 
vnd gebot / Vnd wirdt eim yegklichen gewißlich alſo ergehen 
Er thů denn gar redliche bůſſe darfür. . 

0 Das we yß ich aber wol / wenn Chꝛiſtus ſe lbs oder fein můt⸗ 
ter yetzt etwa kranck lege / da were ein yegklicher ſo andechtig 
das er gern diener vnd helffer wolt ſeyn / Da wurde ein yegkli⸗ 
cher woͤllen kuͤne vnd keck ſein / Niemandt wolt fliehen / ſon⸗ 
der alle zu lauffen. Vnd hoͤꝛen doch nicht / das er ſelbs ſpꝛicht / | 
Was jr den geringſten thut / das thut jr mir ſelbs / Vnd da er 
vom erſten gebot ſaget / ſpꝛicht er / Das ander gebot iſt dem | 
gleich / du ſolt deinen neheſten lieben als dich ſelds / Da hoͤꝛſtu / | 
das der liebe gebot zum neheſten / gleich ſey dem erſten gebot / 
der liebe ʒu Got / Vñ was du deinem neheſten thuſt oder le ſſeſt 
ſol heyſſen ſo vil als Got ſelber gethan vñ gelaſſen. Wilku nu 
Chiiſto ſelber dienen vñ fein warten / wolan ſo haſtu da voꝛ du 
deinen krancken neheſten / gehe hin zu jm vnd diene jm / ſo fin⸗ 
deſtu gewißlich Chiiſtũ an jm / nicht nach der perſon / ſe onder in 
feinem wort. Wiltu aber vñ magſt deinem neheſten nicht die⸗ 

nen / ſo glaube flirwar / weñ Chꝛiſtus felbs da were / du thetteſt 
eben auch alſo / vñ lieſſeſt jn ligen / vñ iſt nicht bey dir / deñ eytel 
falſche gedanckẽ / die dir einen vnnützen dunckel machen / wie 
du Chꝛiſto wolteſt dienen / weñ er da were / Es find eytel luͤgẽ / 
den wer Chꝛiſto leyblich dienen wurde / der dienete feinem nes 
heſten auch wol. Das ſey geſagt zur vermanung vnd troſt / wis 
der das ſchendliche fliehen vñ ſchꝛecken / damit der teuffel vns 
anficht / wider Gottes wort vnd gebot zu thun an vnſerm ne⸗ 
heſten vnd ſündigen allzu ſeer auff der lincken ſeyten. 
Widerumb ſüindigẽ etliche allzu ſeer auff die rechten ſeyten 
vnd ſind allzu — * vnd keck / alſo das ſie Got verſuchen / 
vñ laſſen alles anſtehen / damit ſie dem ſterben oder peſtilentz 
weren ſolten / verachtẽ ertzney zunemen / vñ meydẽ nicht ſtette 
vñ perſon / ſo die peſtilentz gehabt vñ auff kum̃en ſind / Sonder 
zechen vnd ſpilen mit jn / woͤllen damit jre fre ydigkeyt bewey⸗ 
ſen / vnd ſagen / Es ſey Gottes ſtraffe / woͤlle er fie behuͤten / ſo 
wirdt ers wol thun / on alle ertzney vnd vnſern fleyß. Solches 
heyßt nicht Gott trawen / ſondern Got verſuchen / Dañ Got 
hat die ertzney geſchaffen vñ die * gegeben / dem leybe 
für zuſtehen vnd ſein pflegen / das er geſundt ſey vñ lebe. Wer 
der ſelbigen nicht braucht / ſo ers wol hat vñ kan / on ſeines ne⸗ 
heſten ſchaden / der verwarloſet ſeynen leyb ſelbs / vnd ſehe zu / 
das er nicht ſeyn ſelbs moͤꝛder erfunden werde für Got / Dann 
mit der weyſe moͤcht yemandt auch eſſen vnd trinckẽ / kleyder 
vnd hauß laſſen anſtehen / vnd keck ſein in ſeim glauben / vnd 
ſagen. Woͤlle jn Got behuͤten für hunger vnd froſt / werde ers 
wol on ſpeyſe vnd kleyder thun / Der ſelbige were freylich ſein 
ſelbs moͤꝛder. Zu dem / iſt das noch grewlicher / das ein ſolcher 
ſo ſeynen leyb alfo verwarloſet / vnd der peſtilentz nicht hilfft 
wo vil er kan / moͤchte damit auch vil ander beſchmeyſſen 
u xgifften / welche ſunſt wol lebendig bliben / wo er ſeynes 
ys (wie er ſchuldig iſt) hette gewartet / vñ wurde alſo auch 
ſchuldig ſeines eben todes / vñ vil mal fiir Got ein moͤꝛder 
Sůrwar ſolche leut find gerad / als weñ ein hauß in ð ſtad bren⸗ 
nete dẽ niemand werete / ſonder lieſſe dem feuͤr raum / das die 

Kanne fat verbrennete / vnd woͤlte ſagen. Wils Got thun / ſo 
wirdt er die ſtat wol on waſſer vnd leſchen behuͤten. 

Nicht alſo / meine liebe freunde / das iſt nicht fein gethan / 
Sonder / brauche der ertzney / nym ʒů dir was dir helffen kan / 
re chere hauß / hoff vnd gaſſen / meyde auch perſon vnd ſtet / 
da dein neheſter dein nichts bedarff / oder auff kum̃en iſt / vnd 
ſtelle dich / als eyner der eyn gemeyn feuͤr gerne wolte helffen 
dempffen / Deñ was iſt die peſtilentz anders denn ein feuͤr / das 
nicht holtz vñ ſtro / ſonder leib vñ leben auffreiſſet. Vnd dencke 
alſo / Wolan der feyndt / hat uns durch Gottes verhencknüß 
gifft vñ toͤdliche geſchmeyß herein geſchickt / ſo wil ich bitten 
zu Got / das er vns gnedig ſey vnd were. Darnach wil ich auch 
reuͤchern / die lufft helffen fegen / ertzney gebẽ vñ nemen / mey⸗ 
den ſtet vnd perſon / da man mein nichts bedarff / auff das ich 
mich ſelbs nicht verwarloſe / vnd darzu durch mich villeicht vil 
andere vergifften vnd anzünden moͤchte / vnd jnen alſo meine 
hynleſſigkeyt vrſach des todes ſein. Wil mich mein Got dar⸗ 
üßer haben / ſo wirdt er mich wol findẽ / ſo hab ich doch gethan / 
das er mir ʒu thun gegeben hat / vnd bin weder an meinem ey⸗ 
gen noch ander leute tode ſchuldig. Wo aber meyn neheſter 
me yn darff / wil ich weder ſtet noch perſon meyden / ſonder frey 
zu jm gehen vñ helffen / wie dꝛoben geſagt iſt. Sihe / das iſt ein 
rechter ee, glaube / der nicht thumkůne noch frech 
iſt / vnd verſucht auch Got nicht. 

Widerumb der die peſtilentz gehabt / vñ zu krefften kumbt / 
ſol auch ſelbs die leute meyden / vnd nicht woͤllen bey ſich ley⸗ 
den / on not. Denn wie wol man jm ſol in ſeiner not beyſtehen 

vnd nicht laſſen / wie geſagt iſt. So er aber nun auß der not iſt 
kum̃en / ſol er ſich auch widerumb gegen die andern halten / das 
niemandt vm ſeinen willen in feine ferligkeyt kum̃e / on not / 
vnd vrſache gebe einem andern zum tode. Deñ ! 
liehet ( ſpꝛicht der weyfe man) Der wirbt dari 
wen man ſich alſo in einer ſtat hielte / das man keck im glau⸗ 
ben were / wo es der neheſten not fordert. Vnd widerumb fürs 
ſichtich / wo es nicht not were / vnd huͤlffe ein yegklicher alſo 

der gifft weren / wo mit man kuͤndte / ſo ſolt freylich ein gne⸗ 

digs ſterben in ſolcher ſtad ſein. Aber wens alſo zůgehet / das 
ein teyl alzu verzagt iſt vñ fleucht von ſeinem nehiſten in der 
not. Das ander teyl alzu thum kuͤne / vñ nicht hilfft werẽ / ſon⸗ 
der mehꝛen / da hat der teuffel gut machen / vñ mus wol dz ſter 
ben groß werden. Deñ auff beyden feyten Got vnd menſch hoͤ 
chlich belaydigt wirt / hie mit verſuchen / doꝛt mit verzagẽ. So 
tage deñ der teuffel wer da fleucht / vñ behelt gleychwol den 
der da bleybt / das jm alſo nie mand entlaufft. 

Vber das ſind ettliche noch erger / welche ſo die Peſtilentz 
he ymlich habẽ / vnter die leute aus gehen / vñ haben ſolchẽ glau 
ben / wo fie ander leute kundten damit beſchmeiſſen vnd vergt 
ffren / ſo wurden fie der ſelbigẽ loß vñ geſund / gehen alſo in ſol⸗ 
chã namen beyde auff gaſſen vnd in heuſer / das die Peſtilentz 
woͤllen andern oder jren kindern vñ geſinde an den hals hen⸗ 

en / vnd ſich damit erretten / Vñ wil wol glaubẽ / das der teu⸗ 
15 ſolchs thů vñ helffe alſo das redlin treyben / das es alfa gee 
vnd geſchehe. Auch laß ich mir ſagen / das etliche ſo verzwey⸗ 
ffelt Boßhafftig ſind / das fie mit der Peſtilentz alleine darum 
vnter die leute / oder in die heuſer Laufen das jn layd iſt / dz die 
Peftileng nicht auch da iſt / vñ woͤllen fie dahin bꝛingen / gera 
de als were diſẽ ſache ein ſolcher ſchertz / als weñ man yemãds 
zur ſchalckeit leuſe in peltz oder fliegen in die ſtubẽ ſetzet / Ich 
we yß nicht / ob ichs glauben ſol / Iſts war / ſo we yß ich nicht / 
ob wir Teutſchen / menſchen oder ſelbs teuffel ſind. Vnd zwar 
man findet vber alle maſſe grobe boͤſe leute / So iſt der teuffel 
auch nicht faul. Aber meyn rath were / wo man ſolche funde / 
das ſie der richter beym kopffe neme / vnnd vberant woꝛtet ſie 
˙ſter Hanſen / als die rechten muͤtwilligen moͤꝛder vnd bo 

pter / Was ſind ſolche leute anders denn recht meuchel⸗ 
deer in der ſtadt o gleich wie die meuchelmoͤꝛder ſtoſſen hie 
vnd doit ein meſſer durch eynen / vnd müs dennoch niemandt 
gethan haben. Alſo ſchmeiſſen diſe auch / hie eyn kindt / da eyn 
weyb / vñ můs auch niemandt gethan haben / vnd gehen den⸗ 
noch lachend dahin / als heiten ſie es wol BER FUN der 

weife/were es Beffer Bey wilden thieren su wonen / deñ bey ſol⸗ 
chen moͤꝛdern. Diſen moͤꝛdern weiß ich nicht zu pꝛedigẽ / ſie ach 
tens nicht / Ich befelhs der oͤberkeit / das die zů ſehe vñ mit hilf 
vnd rath / nicht der ertzte / ſondern Meyſter Hanſen da zů thů / 
Hat nu Got ſelbs im alten Teſtament befolhen die auſſetzigẽ 
aus der gemeyne ʒuthun vnd auſſen für der ſtadt zu wonẽ / vmb 
das geſchmeys ʒuuermeyden. So ſollẽ wir ia vil mehꝛ alfa thun 
in diſen fehꝛlichen geſchmeyß / das ſo ſie yemande kriegt / ſich 
als balde von den leuten ſelbs thů / oder thun laſſe / vnd fluchs 
mit ertzney huͤlffe geſucht / Da ſol man jm helffen / vnd in ſolch 
er not nicht laſſen / Wie ich dꝛoben genůgſam habe angezeygt 
auff das alſo die gifft bey zeyt gedempfft werde / nicht alle yne 
der eynigen perſon / ſondern der gantzen gemeyne zu gůt / wel⸗ 
che dadurch möcht vergifft werden / ſo man fie lieſſe ſo außbꝛe⸗ 
chen vnd vnter ander kumen. Denn alſo iſt yetzt vnſer Peſti⸗ 
lentz hie zu Wittemberg / alleyne aus geſchmeyſſe herkumen / 
Die lufft iſt Got lob noch friſch vñ reyn / Aber aus lauter thum 
kuͤnheyt vnd verſeůmunge / hat ſie etliche / vnd der wenig / ver⸗ 
gifft. Wie wol der Teuffel ſein freudenſpil hat / mit da ſchꝛe⸗ 
cken vñ fliehẽ / ſo er unter uns treybt / Got wolt jm werẽ / Amẽ. 
Das iſt vnſer verſtand vñ 2 dem fliehen für dẽ 
ſterben / Zo euch etwas anders duncken ſol / das wolt euch got 
offenbaren / Amen. Weyl aber diſer bꝛieff ſo durch den duck 
ausgehen / das auch die vnſern den ſelbigẽ leſen ſollen / So ſehe 
ichs fůr gůt an / eyne kurtze vndterricht daneben zu ſtellen / wie 
man ſich auch der ſeelen halben ſchicken vnd halten ſol / in ſol⸗ 
chen ſterbens leufften / wie wir denn die ſelbigen auch můnd⸗ 
lich auff der Cantzel gethan vnd teglich thun / damit wir auch 
vnſerm ampt gnuͤg thun / die wir ʒu ſeelſoꝛgern berůffen find. 
Erſtlich ſol man das volck vermanen / das ſie zur kirchen in die 
predigt gehen vnd hoͤꝛen das fie lernen Gottes woꝛt / wie ir ic 
ben vnd ſterben ſollen / Deñ da ſol man acht auff haben / das / 
welche ſo rohe vnd rauchlos ſind / das ſie Gottes woꝛt verach⸗ 
ten weyl ſie leben / die ſol man auch widerumb laſſen ligen in 
jrer kranckeyt Es ſey denn / das ſie mit groſſem ernſt / mit wey 

nen vnd klagen / jre rew vnd bůſſe beweyſen / Deñ wer wie ein 
Heyde oder hund wil leben / vnd des keyn oͤffentliche rewe hat 
den wöllen wir auch das Sacrament nicht re ichen / noch uns 
ter der Chꝛiſten zal annemen / Er mag ſterben / wie er gelebt 
hat / vnd ſehe für ſich / Denn mir ſollen den ſewen nicht perlen 
fürwerffen / noch den hunden das heyligthum. Man finder 
leyder ſo vil grobs verſtockts poͤfels / das weder im leben no 
ſterben für feine feele ſoꝛget / gehen hin vnd ligen ſterben an 
dahin wie die kloͤtze / da weder ſyñ noch gedancken ynn iſt. 
Zum andern / das eyn yeglicher ſich Abe zeytlich ſchicke vñ 
zum ſterben bereyte / mit beychten vnd Sacrament nemen al⸗ 
le acht tage oder vierzehen tage eyn mal / verſůne ſich mit ſey⸗ 
nem neheſten / vnd mache ſeyn Teſtament / auff das / ob der 
Herr anklopffet vnd er vbereylet wurde / ehe den Pfarher oder 
Caplan dazů kumen kundten / er gleychwol ſeyne ſeele verſoꝛ⸗ 
get vñ nicht verſeuͤmet / ſondern Gotte befolhen habe / Deñ es 
auch nicht wol müglich iſt / Wo groß ſterben iſt ori nur zween 
oder dꝛey ſeelſoꝛger ſind / das fie ʒů allen gehen muͤgen / vñ eym 
yegklichen aller erſt alle ding ſagen vnd leren / was eyn Chꝛi⸗ 
ſten menſch wiſſen ſol in ſterbens noͤten. Welche aber hieryñ 
leſſig vnnd ſeuͤmig ſeyn werden / die geben fuͤr ſich ſelbs — — 
nung vnd ſey jre ſchuld / ob man nicht kan fuͤr jrem bette / einen 
teglichen ſonderlichen pꝛedigſtůl vnd altar halten / weyl fie dẽ 
1 pꝛedigſtůl vñ altar ſo haben verachtet / dazů fie got 
erüffer vnd gefoꝛdert hat. 
zum Dꝛitten / Wenn man aber ia der Caplaͤn oder ſeelſoꝛ⸗ 
gerbegerd / das man ſie foꝛdere oder laſſe die krancken anſa⸗ 
gen / bey zeyt vnd im anfange / ehe die kranckeit vberhand ny⸗ 
mp’ / vnd noch ſynn vnd vernunfft da iſt. Das ſage ich dar⸗ 
Denn es ſind etliche ſo verſeůmlich / das fie nicht ehe laſ⸗ 
g foꝛdern oder anſagen / bis die ſeel auff der zungen ſitzt / vnd 
ie nicht mehꝛ reden kuͤnnen vnd wenig vernunfft mehꝛ da iſt 
a bittẽ ſie deñ / Lieber Herr / ſagt jm das beſte für Te, Aber voꝛ 
hin weñ die kranckeit anfebet / wünſchtẽ ſie nit / das man zu jm 
keme / ſonder ſpꝛechẽ / Ey es hat nicht not / Ich hoff = 2 55 


N 


werden. Was ſol doch ein frumer Pfarher mit ſolchen leuten 
machen / die weder fur leyb noch ſeele ſoꝛgen / leben vñ ſterben 
dahin wie eyn vieh / ſolchen ſol man denn im letztẽ augenblick 
das Euangelion ſagen vnd das Sacrament reychen / gleych 
wie ſie vnter dem Bapſtum gewonet ſind / da niemandt ge⸗ 
fragt hat / ob ſie glauben oder das Euangelion wiſſen / ſonder 
das Sac rament in den hals geſtoſſen / als in einen bꝛodſack. 

Nicht alſo Sondern / Welcher nicht reden oder zeichen ge 
ben kan ( ſonderlich ſo ers ſo můtwilliglich verſeuͤmet ) wie er 
das Euangelion vnd Sacrament glawbe / verſtehe vnd bege 
re / ſo wöllen wir es jm nichts vberal reichen / Denn es iſt befol 
hen / das heylige Sacrament / nicht den vnglaubigen / ſonder 
den glaubigen zu reichen / welche jren glauben ſagen vnd be⸗ 
kennen mögen. Die andern mügen faren / wie ſie glauben / wir 
ſind entſchuldigt / weil es weder an pꝛedigen / leren / vermanen 
troͤſten / beſuchen noch an yrgent eym vnſern ampt oder dienſt 
feylet. Das ſey kůrtzlich die vnterricht / ſo wir an den vnſern 
vben / Nicht für euch zu Bꝛeßlaw geſchꝛiben / Denn Chꝛiſtus 
iſt bey euch / Der wird euch wol / on vnſer zůthun / leren reych⸗ 
lich durch ſeyne ſalbe / alles was euch not iſt / Dem ſey lob vnd 
ehꝛe ſampt Got dem Vater vnd heyligen geyſt in ewickeit / 
AME. 


Weyl wir aber in diſe ſache kumen ſind vom ſterben zu redẽ 
kan ichs nicht laſſen / auch von dem be grebnis etwas zu redẽ. 
Auffs erſt / laß ich das die Doctoꝛes der ertzney vꝛteilen vnd al⸗ 
le die des baß erfaren ſind / obs fehꝛlich ſey / das man mitten in 
ſtedten kirchhoͤfe hat / Denn ich weyß vnd verſtehe mich ni⸗ 
chts dꝛauff / ob aus den grebern dunſt oder dampff gehe / der die 
lufft verruͤcke. Wo dem aber alſo were / ſo hat man aus obge⸗ 
ſagten warnungen vꝛſachen gnuͤg / das man den kirchhoff 
auſſer der ſtadt habe / Denn wie wir gehoͤꝛt haben / Sind 


wir alleſampt ſchuldig der gifft ʒu weren / wo mit man ver⸗ W 


mag. Weyl Sott vns geholffen hat vnſers leybs alſo zu⸗ 
pflegen / das wir ſeyn ſchonen vnnd warten / ſo er vns nicht 
not zů ſchickt / vnd widerumb auch / denſelbigẽ getroſt wagen 

1 vnd auff ſetzen / wo es die not foꝛdert / auff das wir damit Beybe 
1 zu leben vnd zu ſterben / ſeinem willen bereyt ſein / Denn nie⸗ 
ck mandt lebet jm ſelber / niemandt ſtirbet jm ſelbs / als Sanct 
0 Paulus ſagt zun Roͤmern. 1. 


e; Das weyß ich wol / das bey den alten der brauch geweſen iſt 
er beyde vnter Juden vnd Heyden / beyde vnter heyligẽ vnd ſün⸗ 
, dern / das begrebnüß auſſer der ſtat zuhaben / vnd ſie find ja ſo 
je klůg geweſen als wir ſe yn mögen / Denn alſo zeyget auch das 
er Euangelion Sanct Lucas / da Chꝛiſtus der wirwen fun vom 
fe tode auffweckt im ſtadthoꝛ ʒu Naim / vnd der Text ſagt / Man 
ö trůg jn zur Stat hyn auß sum grabe / vnd gieng vil volcks mit 
A jr / das freylich des landt weyſe do zumal geweft iſt / auffer den 


/ ſtetten die begrebnuß zuhabẽ. Auch Chꝛiſtus grab ſelbs auſſen 
K voꝛ der Stat bereyt war. Des ſelbigen gleichen Abraham ſein 
ö begrebnůß kauffte auff dem ack er Ephꝛon / bey der zwyfachen 
huͤle / dahyn ſich die Patriarchen alle begraben lieſſen / Da her 
auch die Latiniſche ſpꝛache / Efferri heyſſet / Das iſt / hinanß 
| tragen / das wir zum grabe tragen heyſſen / Denn ſie trugen fie 
y u allein hynauß / ſonder verbranten die leychen alle zu pul⸗ 
N) uer / auff das die lufft ja auffs reyneſt blibe. 
Darumb mein rath auch were / ſolchen exempeln nach / das 
begrebnuß hynauß für die ſtat machen. Vnd zwar / als wir hie 
0 zu Wittenberg einen kirchhoff haben / ſolte vns nicht alleyne 
N die not / ſonder auch die andacht vnd erberkeyt darzu treyben / 
0 ein gemeyne begrebnuß auſſen voꝛ der Stat ʒu machen / Dann 
m ein begrebnüß / ſol ja billich ein feiner ſtiller oꝛt ſein / der abge⸗ 
MM ſondert were von allen oꝛten / darauff man mit andacht gehen 
Vvvnudſtehen kuͤndte / den todt / das Jüngſte gericht vnd auffer⸗ 
M ſtehung zu Betrachten vñ beten / alſo das der ſelbige oꝛt gleich 
el erliche / ja faſt ein heylige ſtette were / das einer mit foꝛcht 


m allen ehren dꝛauff kuͤndte wandeln / weyl on zweyffel / et⸗ 
5 e heyligen da ligen. Vnd da ſelbſt vmbher an den wenden 
N ruͤnd man ſolche andechtige bilder vnd gemelde laſſen malen. 
M Aber vnſer kirchhoff / was iſt erꝰ vier oder fünff gaſſen / vnd 
0 zwen oder dꝛey marckt iſt er / das nicht gemeiner * vnſtiller 

od iſt in der ganzen Stat / deñ eben der kirchhoff / da man teg⸗ 
lich / ja tag vnd nacht vber laufft / beyde menſchen vnd vihe / 
vnd ein yegklicher auß feinem hauß ein thůr vnd gaſſen dꝛauff 
hat / vnd allerley dꝛauff gelbiche, villeicht auch ſolche ſtuͤcke / 
die nicht su ſagen ſind / Dadurch wirdt denn die andacht vnd 
ehre gegen die begrebnüß gantz vnd gar zu nicht / vnd helt yes 
derman nicht mer dauon / denn als wenn yemandt vber eynen 
ſchindenleych lieffe / das der Tuͤrcke nicht fo vnehrlich kuͤndte 
den oꝛt halten / als wir jn halten / vñ ſolten doch da ſelbſt eytel 
andacht ſchepffen / den todt vnd aufferſtehung bedencken / vñ 
der heyligẽ ſo da ligen / ſchonen / Aber wie kan man ſolchs thun 
auff eim ge meynen oꝛt / da yederman muß vberlauffen vnd voꝛ 
yedermans thůr auffſtehet d das / weñ ja ehre ſol im begrebnüß 
eſucht ſein / ich ſo mehr in der Elbe oder im walde ligen wolt. 
ber wenn das grebnüß dꝛauſſen auff eim abgeſonderten ſtil⸗ 
len oꝛr lege / da niemandt durch noch dꝛauff liefe / ſo were es 
gar geyſtlich / ehrlich vñ heylig anzuſehen / vnd kuͤndte auch zu 
gericht werden / das es zur andacht reytzte / die ſo dꝛauff gehen 
woͤlten / Das were mein rath / Wers thun wil der thů es / wers 
beſſer weyß / der fare ymmer foꝛt / Ich bin niemands Herr. 

Am ende aber vermanen vnd bitten wir euch / vmb Thꝛiſtus 
willen / das jr ſampt vns helffet kempffen / mit bitten zu Got 
vnd leren wider die rechte geyſtliche Peftileng des laydigen 
Sat ans / damit er yetzt die welt vergifft vnd beſchmeyſt / fonts 
derlich / durch die Sacraments leſterer / Wie wol auch ſunſt da 
neben vil andere rotten auff gehen / Denn Sathan iſt ʒoꝛnig / 
vnd fület villeycht den tag Chꝛiſti voꝛhanden / darumb tobet 
er ſo grewlich / vnd wil uns den Heyden Jheſum Chꝛiſt nes 
men / durch feine geyſterey / Vnter dem Bapſtumb war er eytel 
fleyſch / das auch Mönchkappen muſten heylig ſein / nu wiler 
eytel geyſt ſeyn / das auch Chꝛiſtus fleyſch vnd woꝛt ſol nichts 
fein. Sie haben mir auff mein Büchlein lengeſt geant woꝛtet. 
Mich wundert aber / das biß auff diſen tag nicht her gen Wit 
tenberg kummen iſt. Ich wil ſo Got verleyhet / noch ein mal 
dꝛauff antwoꝛten / vnd darnach fie laſſen faren. Ich ſehe doch / 

das ſie nur ẽrger dauon werdẽ / vñ find wie ein wantze / welche 
von jr ſelbs vbel ſtinckt / Aber ye mer man fie zureybet / ye erger 
fie ſtinckt. Vnd hoffe / wer zu erhalten iſt / dem ſey durch mein 
buͤchlein gnug geſchꝛiben / wie denn Got lob / vil dadurch auß 
jrem rachen geriſſen / vñ noch vil mer in der warheyt geſterckt 
vnd beſtetiget ſind / Chuſtus vnſer Herr vnd Heyland behalte 
euch alle in reynem glaube vnd bruntiger liebe / vnbefleckt 
vnd vnſtrefflich auff ſeinen ag ſampk dns allen. Amen. 


Bittet für wich armen finder, 

LUTHER ON PLAGUE, WRITTEN IN 
A MOMENT OF DESPAIR 


N 4215 


LUTHER Martin. [Title within a woodcut border]: Ob man | fur dé ster | ben fliehen | muge. | 
Mart. Luther I M. D. XXVII. [Nuremberg: Friedrich Peypus, 1527] 


Luther’s only medically-related work, Whether One May Flee from a Plague, advocates central 
hospitals instead of home hospice for victims of the plague, which was then sweeping 
through the Wittemberg region. Luther also argues that cemeteries should be located far 
out of town not in the yards of city churches, like in Wittenberg---so that the “steam” of 
the buried dead could not rise through the dirt and infect the living. But most important in 
Luther’s treatise is his assertion that it is the moral and divine duty of the clergy (and other 
public servants) not to flee, but to stay and minister to the sick and dying. Supposedly 
written on All Saints’ Day, 1527 (the anniversary of his burning the papal bull), when Luther 
was in the grip of a serious depression, the highly personal treatise has been interpreted by 
some scholars, including Henry David Rix, as a suicide note. By finding a holy and moral 
reason to stay in Wittenberg and expose himself to the plague, Luther could thwart the 
ecclesiastic (and juridical) prohibition against committing suicide; he could die under his 
own direction, yet not by his own hand, and thus be welcomed into the Kingdom of 
Heaven. To effect this, Luther declines the university elector John Hess’s request to move 
himself and his family to Jena (where the rest of the university had already relocated), then 
Luther opens up his own home as a hospital to treat the afflicted. Many die there. Luther, of 
course, survives. Whether One May Flee from a Plague, which is written to Breslau reformer 
Johannes Hess, is a most unique work in Luther's vast printed oeuvre. 

$5,500 


Quarto, ı80 x 144 x 6 mm (binding), 178 x 141 x 3 mm (text block). A-C4 =I ff, modern Bradel-style 
binding of marbled boards over morocco spine, titled vertically in gilt. Wear to extremities, new 
endpapers. Interior: Margins a bit dear, affecting tail border of title woodcut; title page with small 
abrasion to woodeut and closed tear in gutter; mended worm track in gutter margins of last two 
gatherings, touching a word or letter on each page; two abrasions to final leaf, forming two holes 
which affect four words but which does not disrupt legibility. 

d notes on Johannes Hess to endpapers, along with cataloguers 


Provenance: Extensive modern pencile 
ess to lower pastedown. Acquired by W. S. Cotter 


remarks, and a recent naive penciled portrait of II 
Rare Books from Uwe Turszynski of Munich, December 2021. 


Augsburg); VD 16: L 5517; Benzing 2429; Luther, J., 

ſited by H. I Lehmann and J. Pelikan, St Louis and 
Philadelphia, 195586 Vol 43, p. 115; Rix, Henry David. Martin Luther: The Man und the Image, New York 

